พัศชนันท์ เจียจิรโชติ

พัศชนันท์ เจียจิรโชติ (เกิด 3 กุมภาพันธ์ พ.ศ. 2540) ชื่อเล่น อร เป็นอดีตไอดอลวงบีเอ็นเคโฟร์ตีเอต (BNK48) อดีตเป็นสมาชิกทีมบีทรี (Team BIII) อดีตสมาชิกทีมเอ็นไฟว์ (Team NV) ปัจจุบันเป็นซีอีโอและศิลปินสังกัดค่าย UNEQ Entertainment

ประวัติ 
เดิมมีชื่อว่า ธนพร เมธีธนกุล และเปลี่ยนเป็น พัศชนันท์ เจีย​จิร​โชติ ในเวลาต่อมา เธอสนใจและชื่นชอบแฟชั่นและการแต่งหน้ามาตั้งแต่เด็ก เมื่อจบการศึกษาระดับมัธยมศึกษาตอนปลายจากโรงเรียนอัสสัมชัญคอนแวนต์ เธอได้ศึกษาต่อที่สถาบันออกแบบนานาชาติชนาพัฒน์

การทำงาน 
พัศชนันท์ชื่นชอบศิลปินไอดอลเกาหลี เคยเข้าออดิชั่นจนเกือบได้เป็นศิลปินฝึกหัดที่เกาหลี แต่ก็พลาดโอกาสไป ต่อมาพัศชนันท์ได้ก้าวเข้าสู่วงการไอดอลอีกครั้งด้วยการเข้าร่วมออดิชันสมาชิกวงบีเอ็นเคโฟร์ตีเอตของประเทศไทย ซึ่งเป็นวงน้องสาวต่างประเทศวงใหม่ของเอเคบีโฟร์ตีเอต เมื่อเดือนกรกฎาคม พ.ศ. 2559 โดยเธอได้รับคัดเลือกให้เป็น 1 ใน 29 คนในสมาชิกรุ่นแรก โดยขณะนั้นพัศชนันท์และสมาชิกทั้งหมดอยู่ในสถานะสมาชิกฝึกหัด และเปิดตัวอย่างเป็นทางการอีกครั้งในงาน BNK48 The Debut เมื่อวันที่ 2 มิถุนายน พ.ศ. 2560

เมื่อวันที่ 24 ธันวาคม พ.ศ. 2560 พัศชนันท์ได้รับการเลื่อนขั้นจากสมาชิกฝึกหัดเป็นหนึ่งในสมาชิกทีมบีทรี ซึ่งเป็นทีมที่แสดงในโรงละครประจำวง ต่อมาพัศชนันท์ได้รับเลือกให้เป็นเซ็นเตอร์ในเพลง "ริเวอร์" ซึ่งเป็นซิงเกิลในอัลบั้มแรกของวงบีเอ็นเคโฟร์ตีเอต และเป็นแบรนด์แอมบาสเดอร์ให้แก่ เอ.พี.ฮอนด้า 

พัศชนันท์มีผลงานภาพยนตร์เรื่องแรกจากค่ายที โมเมนต์ เป็นภาพยนตร์แนวโรแมนติก-คอมเมดี้ ชื่อเรื่อง App War แอปชนแอป กำกับโดย ยรรยง คุรุอังกูร กำหนดฉายเมื่อวันที่ 1 สิงหาคม พ.ศ. 2561
พัศชนันท์ได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งเป็นการเลือกตั้งจัดขึ้นเมื่อวันเสาร์ที่ 26 มกราคม พ.ศ. 2562 ที่อิมแพ็ค อารีน่า เมืองทองธานี ซึ่งพัศชนันท์ติดอันดับที่ 6 จากทั้งหมด 32 อันดับ ด้วยคะแนนทั้งหมด 46,126 คะแนน ส่งผลให้เธอติดเซ็มบัตสึในซิงเกิลที่ 6 ชื่อว่า "บีกินเนอร์"

ในวันที่ 16 พฤศจิกายน พ.ศ. 2562 บีเอ็นเคโฟร์ตีเอตได้ก่อตั้งทีมเอ็นไฟว์เพิ่มจากทีมบีทรี สำหรับแสดงในโรงละครของวง ซึ่งพัศชนันท์ได้รับเลือกให้ย้ายไปอยู่ในทีมเอ็นไฟว์ (NV) วันที่ 19 เมษายน พ.ศ. 2563 พัศชนันท์เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งเธอได้อันดับที่ 12 ด้วยคะแนน 14,926 คะแนน ได้เป็นเซ็มบัตสึในซิงเกิลที่ 9 ชื่อว่า "เฮฟวีโรเทชัน" ต่อมาในวันที่ 26 กันยายน พ.ศ. 2563 พัศชนันท์เข้าร่วมงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 ซึ่งเธอไปถึงรอบรองชนะเลิศ ทำให้ได้เป็นเซ็มบัตสึแถวหน้าอันดับที่ 3 ในเพลงหลักอัลบั้มที่สามของวง

ผลงานเพลง

BNK48

ซิงเกิล

อัลบั้ม

ผลงานการแสดง

มิวสิกวิดีโอ 
BNK48

เพลงประกอบซีรีส์ โฆษณา และอื่น ๆ

ภาพยนตร์

ละคร/ซีรีส์

รายการโทรทัศน์

การออกแบบเครื่องแต่งกาย

งานเขียน

รางวัล

รางวัลด้านการแสดง

รางวัลอื่น ๆ

อ้างอิง 

บุคคลจากกรุงเทพมหานคร
ชาวไทยเชื้อสายกวางตุ้ง
ชาวไทยเชื้อสายแต้จิ๋ว
ชาวไทยเชื้อสายฮ่องกง
คริสต์ศาสนิกชนนิกายโปรเตสแตนต์ชาวไทย
นักแสดงภาพยนตร์หญิงชาวไทย
นักร้องหญิงชาวไทย
สมาชิกของบีเอ็นเคโฟร์ตีเอต
บุคคลจากโรงเรียนอัสสัมชัญคอนแวนต์
นักแสดงหญิงในศตวรรษที่ 21
นักแสดงละครโทรทัศน์หญิงชาวไทย